A jeges Dunába zuhant egy nõ, rendõrök mentették ki
A 36 éves nõ csütörtökön éjjel zuhant bele és merült el a jeges Dunában, Gyõrnél. Nem tudni, hogy hogyan eshetett a vízbe, de mire észrevették õt, már nem tudott beszélni. Egy stégbe kapaszkodott meg, és már csak perceken múlhatott az élete, amikor három rendõr a segítségére sietett, és megmentette õt.
A nõ a Kossuth és a Jedlik híd között egy stégbe kapaszkodott, amikor a rendõrök rátaláltak. 

Egy hölgy tett bejelentést a segélyhívón csütörtökön éjfél elõtt, hogy valaki a Dunába esett, de õ nem tud segíteni rajta, a csúszós, jeges stégen nem akart kockáztatni, inkább segítséget kért"

– mondta el a Borsnak Farkas Péter õrmester.

Egy próbaidõs rendõrrel, Pozsgai Dolóresszel és egy harmadik társukkal voltak szolgálatban tegnap éjjel. 

A 36 éves nõnek mindene vizes volt, még a haja is, valószínûleg elmerült a jeges vízben, mielõtt meg tudott kapaszkodni a stégben.

A nõ legalább tíz percig a vízben lehetett, mire a rendõrök odaértek, már beszélni sem tudott. 

Kollégáimmal a bejelentés után körülbelül három perc alatt a helyszínre értünk. A stég két oldaláról megközelítve a partra húztuk a hölgyet, aki 33 fokra lehûlt, és a nevét sem tudta megmondani. Egy pokróccal becsavartuk, így tartottuk melegen a mentõk érkezéséig" – tette hozzá Farkas Péter.

A nõt kórházba vitték, de úgy tudni, hogy azóta már saját felelõsségre hazaengedték. Az viszont nem derült ki, hogy hogyan esett bele a vízbe.
rendõr belezuhant Gyõr Duna életmentés